આંતરિક માર્ગોનું રીસરફેસિંગ કરનાર ઈજારાદારે ટેન્ડરની શરતો અનુસાર કામગીરી ન કરી હોવાનું પ્રથમ નજરે દેખાય છે. જેન કારણે રસ્તાઓ પર કાંકરીઓ ઊડી રહી છે. આંતરિક રસ્તાઓ માટે મ્યુનિસિપલ કોર્પોરેશને કરોડો રૂપિયા પાટનગર યોજના વિભાગમાં જમા કરાવ્યા છે, પરંતુ તેની કામગીરી તદ્દન હલકીછે. આ બાબતે અગાઉ કાર્યપાલક ઈજનેરને પણ રજૂઆત કરાઈ હતી, પરંતુ તેમણે કોઈ તપાસ કરી નથી. ઉલ્લેખનીય છે કે, મેયર દ્વારા રજૂઆત બાદ સેકટર-૨૨ની સોસાયટીમાં કેટલાક આંતરિક રસ્તાઓનું ફરી રીસરફેસિંગ કરવામાં આવ્યું હતું, પરંતુ અન્ય રસ્તાઓ પર ધ્યાન અપાયુ ન હતું. આખરે તેમણે ૧૨મી ઓકટોબરે આ અંગે માર્ગ-મકાન વિભાગના સચિવને રજૂઆત કરી હતી.